Geniaalne film, nautisin iga  hetke... isegi kui ma teatud hetkedel kõigest aru ei saanud (pean silmas eelkõige Julianne Moore'i tegelaskuju, kelle kurbuse põhjused alati minuni ei jõudnud). Vahel on nii, et isegi kui sa ridade vahelt lugeda ei oska, tead ikkagi, et saad osa millestki väärtuslikust. Ma ei ole Cunninghami "Tunde" veel lugenud, kuid film ei vähendanud minu huvi absoluutselt, jättes piisavalt mõistmatut ning müstilist. Täpselt nii peakski raamatute ainetel loodud filmid toimima, kauni illustratsioonina, mitte odava  rahateenimismögana.  Meryl Steep ja Nicole Kidman oleks justkui teiselt planeedilt . Suurepärase rolli tegi ka Julianne Moore. Muide, Nicole'i välimust oli muudetud nii ulatuslikult, et mul võttis ikka omajagu aega veendumaks selles, et Virginia Woolfi näo taga on just tema.      (kuigi samas Charlize Theroni totaalne muutumine The Monster'is oli veel kordades jahmatavam)